NaiveNeuron/SloPal huggingface dataset:
Jurinová, Erika, podpredsedníčka NR SR (2015-06-25):
Ďakujem pekne. Otváram všeobecnú rozpravu, nedostala som žiadnu písomnú prihlášku, pýtam sa, či sa chce prihlásiť niekto do rozpravy ústne. Nie je tomu tak, vyhlasujem všeobecnú rozpravu za skončenú. Pán navrhovateľ, chcete záverečné slovo? Nie. Pán spravodajca rovnako nie. Prerušujem rokovanie o tomto bode programu. A nasledujúcim bodom programu je prvé čítanie o návrhu poslancov Národnej rady Slovenskej republiky Martina Chrena, Juraja Miškova, Jozefa Kollára a Daniela Krajcera na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona má tlač 1607. Návrh na jeho pridelenie na prerokovanie výborom je v rozhodnutí 1624. Dávam slovo pánovi poslancovi Jurajovi Miškovovi, aby návrh zákona uviedol.
Paška, Pavol, predseda NR SR (2012-07-26):
Hlasujeme. (Hlasovanie.) 144 prítomných, 142 bolo za, 2 sa zdržali. Vyslovili sme súhlas. Pán poslanec Matejička uvedie hlasovanie v treťom čítaní o návrhu uznesenia na vyslovenie súhlasu Národnej rady so Zmluvou o spolupráci v oblasti ochrany svedka. Je to tlač 107. (Hlasovanie o návrhu na vyslovenie súhlasu Národnej rady Slovenskej republiky so Zmluvou o spolupráci v oblasti ochrany svedka , tlač 107.)
Simon, Zsolt, poslanec NR SR (2014-10-30):
Ďakujem pekne kolegom. Dovoľte, aby som dodal, pán Muňko. Pán Richter ako generálny sekretár a člen SMER-u je spoluzodpovedný za daný stav s každým jedným smerákom. Ostatne rovnako zodpovedá v mojich očiach aj Robert Fico, lebo Robert Fico bol spoluprítomný s pánom Richterom, keď k tomu nabádal tých starostov, ak dobre viem, a dnes ho tu prišiel obhajovať. Za tú škodu, ktorú spôsobili a spôsobuje strana SMER občanom tejto krajiny. A ostatne, za to by sa mohol vzdať aj teda predsedníckeho kresla aj samotný Robert Fico.
Bugár, Béla, podpredseda NR SR (2017-05-19):
Na vystúpenie pána poslanca s faktickými poznámkami dvaja. Pani poslankyňa Petrík, nech sa páči.
Danko, Andrej, predseda NR SR (2019-11-26):
Ďakujem. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave. Nie. Súčasne vás žiadam, aby ste oznámili termín hlasovania o vrátenom zákone. (Reakcia spravodajcu.) O sedemnástej hodine, teraz teda na najbližšom hlasovaní. Ďakujem, pán poslanec. Prerušujem rokovanie o tomto bode programu. Vážené panie, vážení páni poslanci, 17.05 bude hlasovanie o prerokovaných návrhoch zákonov. Ďakujem. (Prestávka.) (Po prestávke.)
Danko, Andrej, podpredseda NR SR (2024-06-14):
Poslankyňa Vaľová.
Hrnčiar, Andrej, podpredseda NR SR (2018-09-20):
Prosím, prezentujme sa a hlasujme. Pán poslanec bol predvídavý. (Reakcia na odchod spravodajcu od rečníckeho pultu.) (Hlasovanie.) Prítomných 121, za 49, proti 25, zdržalo sa 47. Konštatujem, že sme tento návrh neschválili. Ďalej budeme hlasovať o bode 69 programu. Je to prvé čítanie o návrhu poslancov Cigánikovej, Kaščákovej, Rajtára, Kiššovej a Jurzycu na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 1116). Prosím spravodajkyňu z výboru pre zdravotníctvo poslankyňu Natáliu Grausovú, aby hlasovanie uviedla. (Hlasovanie o návrhu poslancov Národnej rady Slovenskej republiky Jany Cigánikovej, Renáty Kaščákovej, Jozefa Rajtára, Jany Kiššovej a Eugena Jurzycu na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1116.)
Müllerová, Emília, poslankyňa NR SR (2014-01-29):
Pán predseda, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Pollák, Peter, poslanec NR SR (2023-11-22):
Ďakujem pekne za slovo. Ďakujem ti, Julo, za tvoju rozpravu a je veľmi dobré, že to tu zaznelo. Nie každý má priestor a možnosť sa stretnúť so štátnym tajomníkom, kde vlastne sa prerokuváva bod programu, teraz konkrétne 13. dôchodok, a konkrétne ty si bol na finančnom výbore ako člen, kde štátny tajomník iba potvrdil našu verziu, že predmetom tejto rozpravy je podvod páchaný stranou HLAS, kde pred voľbami im sľubovali 640-eurové dôchodky, skúšali to 150 eurami, napokon to bude 300 iba vďaka nášmu tlaku. A to je odkaz aj pre nášho kolegu pána Hlinu, ktorý sa tu divil, že Igor Matovič neustále tu nejak verklíkuje, práve preto z tých 150 je dneska 300. A ja si myslím, že o chvíľku príde ďalší pozmeňujúci návrh, kde môžu odčiniť túto krivdu a toto klamstvo a ten podvod, poslanci zo strany HLAS, a že zahlasujú za pozmeňujúci návrh, ktorý podáme. Ďakujem ti ešte raz, Julo, že si to aj takto verejne povedal pre záznam, slová Braňa Ondruša, štátneho tajomníka ministerstva práce, sociálnych vecí a rodiny, že tomu tlaku vlastne čelili a aj vďaka tomu tú sumu prehodnotili a bude zo 150 euro napokon 300 euro.
Simon, Zsolt, poslanec NR SR (2014-07-02):
Ďakujem pekne. Pán kolega Chren, musím povedať, že veľmi dobre ste zhrnuli aj ďalšie dôvody, prečo tento zákon z dielne ministra Žigu a z vlády Roberta Fica je deravý ako ementál a prečo by sme ho nemali schváliť. Vláda sa skrýva v tomto momente pod rúško európskej smernice. To, čo ste pomenovali, sú ďalšie dôvody, prečo nie je pravdou, že toto všetko od nás chce Európska únia a vyplýva to zo smernice. Vôbec tomu tak nie je. A treba poukázať na to, že táto vláda chce urobiť ďalšiu krádež na občanoch a ďalšie dane zavádzať práve pre občanov tejto republiky. A ja si myslím, že takíto ľudia by vo vláde vôbec nemali sedieť a mali by zvážiť svoje zotrvanie, keď nie, tak jeho predseda vlády by mal pouvažovať v rámci tej rekonštrukcie, že by mal vymeniť takéhoto ministra, ktorý niečo takéto predkladá. Ďakujem.
Bugár, Béla, podpredseda NR SR (2017-12-12):
Na vystúpenie pána poslanca s faktickou ako jediný pán poslanec Pčolinský. Nech sa páči.
Kollár, Boris, predseda NR SR (2022-09-28):
Ďakujem pekne, pani poslankyňa. Pán poslanec Kéry.
P. Hrušovský, podpredseda NR SR: (2002-05-30):
Páni poslanci, prosím, upokojte sa, budeme pokračovať v prerušenom rokovaní. Pán poslanec Jarjabek.
Drdul, Dominik, poslanec NR SR (2021-02-03):
Ďakujem za slovo. Ja by som chcel iba pre záznam uviesť, že v hlasovaní 97 ma vykázalo, ako hlasoval som za, pričom som bol proti. Ďakujem
V. Veteška, podpredseda NR SR: (2004-05-19):
Ľ. Lintner, poslanec: Ďakujem za slovo, pán podpredseda. Pán poslanec, viete, to vaše vystúpenie mi pripomínalo, ako keď do otvorenej rany ešte nejakú žieravinu lejete. Však všetci vieme, ako vyzerá to zdravotníctvo. Pekne ste pomenovali to, čo všetci vieme. Pokiaľ som vyčítal pánu poslancovi Soboňovi, že ide s tým strašením, ale v jeho vystúpení aspoň zaznela konkrétna výhrada, minister na to zareagoval. Ale vy stále hovoríte, že minister ako keby kryl nejaký bordel v zdravotníctve. A Rooseweltova nemocnica. Však dobre viete, v čom sa zadlžuje systém a samotné nemocnice. Ešte raz opakujem, spomínal som to. Dajte si poslanecký prieskum, alebo poďme na návštevu na severnú Moravu, kde súkromná spoločnosť ovládla desať nemocníc a po roku prešla zo straty do zisku. Súkromník uchvátil nemocnice. Nie je to na úkor občana. Nič viac k tomu netreba povedať.
Figeľ, Ján, podpredseda NR SR (2015-05-05):
Nech sa páči, pán kolega Hraško.
Doležal, Andrej, minister dopravy a výstavby SR (2022-10-26):
Ďakujem pekne, pán predsedajúci. Vážené pani poslankyne, páni poslanci, dovoľte mi na rokovanie Národnej rady Slovenskej republiky uviesť v druhom čítaní vlády návrh zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel. Predmetom návrhu zákona je úprava podmienok skúšobnej prevádzky vozidiel aj pre automatizované vozidlá a plne automatizované vozidlá, ako aj úprava ďalších aspektov súvisiacich so zavedením takýchto vozidiel do skúšobnej prevádzky na pozemných komunikáciách a rozšírenie kompetencie orgánu typového schvaľovania v oblasti vydávania povolenia na skúšobnú prevádzku. Návrh zákona zároveň ustanovuje podmienky povolenia prevádzky automatizovaného doručovacieho vozidla vrátane podania návrhu na povolenie jeho prevádzky, proces schvaľovania typovým schvaľovacím orgánom, rozhodnutie typového schvaľovacieho orgánu a povinnosti držiteľa povolenia prevádzky automatizovaného doručovacieho vozidla. Zároveň sa upravujú aj pravidlá v používaní automatizovaných vozidiel v cestnej premávke. Súčasná právna úprava dostatočným spôsobom nereflektuje na všetky aspekty inteligentnej mobility. Keďže je inteligentná mobilita oblasťou, ktorá zasahuje do mnohých oblastí aplikačnej praxe, je potrebné predložiť návrh zákona, ktorým sa tento stav napraví a nastaví sa jednoznačný podklad na aplikáciu inteligentnej mobility v podmienkach Slovenskej republiky. Vážení prítomní, týmto si vás dovoľujem požiadať o podporu a schválenie predloženého návrhu zákona. Ďakujem.
Pellegrini Peter, predseda NR SR (2015-05-06):
Ďakujem veľmi pekne. Pán minister je v rokovacej sále. Pán spravodajca takisto. Nech sa páči, pani poslankyňa, môžete dokončiť svoje vystúpenie. [Pokračovanie rozpravy o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 1416.]
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 84, proti 15, zdržalo sa 40, 2 nehlasovali. Konštatujem, že sme schválili vládny návrh novely zákona č. 414/2012 Z. z. o obchodovaní s emisnými kvótami. Pokračujeme v hlasovaní v druhom čítaní o vládnom návrhu zákona o poplatkoch za znečisťovanie ovzdušia, tlač 1040, je to bod 4 schváleného programu. Prosím spoločného spravodajcu z výboru pre pôdohospodárstvo a životné prostredie pána poslanca Tomáša Šudíka, aby hlasovanie uviedol. Je to tlač 1040, bod 4 schváleného programu, vládny návrh zákona o poplatkoch za znečisťovanie ovzdušia. (Hlasovanie o vládnom návrhu zákona o poplatkoch za znečisťovanie ovzdušia , tlač 1040.)
Jurinová, Erika, podpredsedníčka NR SR (2013-03-12):
Ďakujem pánovi poslancovi. Na vaše vystúpenie registrujem dve faktické poznámky. Uzatváram možnosť prihlásiť sa. Nech sa páči, pán poslanec Osuský.
Blanár, Juraj, podpredseda NR SR (2021-02-04):
Vážené poslankyne, páni poslanci, pokoj. Každý sa môže prihlásiť s faktickou poznámkou. Ďalší s faktickou poznámkou, pán poslanec Jozef Šimko, nech sa páči.
Blaha, Ľuboš, podpredseda NR SR (2024-01-11):
Pani poslankyňa Martina Holečková.
B. Bugár, podpredseda NR SR: (2005-09-23):
Prosím povereného člena výboru pre obranu a bezpečnosť pána poslanca Elsnera, aby podal svoju správu. Nech sa páči. J. Elsner, poslanec: Ďakujem, pán podpredseda. Vážené panie poslankyne, vážení páni poslanci, vážení páni ministri, z poverenia Výboru Národnej rady Slovenskej republiky pre obranu a bezpečnosť predkladám správu o výsledku prerokovania návrhu vojenského zastúpenia Slovenskej republiky pri orgánoch NATO/EÚ a návrhu na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ (tlač 1291). Predseda Národnej rady Slovenskej republiky svojím rozhodnutím č. 1310 z 8. septembra 2005 pridelil predmetný návrh na prerokovanie Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre obranu a bezpečnosť prerokoval predmetný návrh na 60. schôdzi dňa 12. septembra 2005. Súhlasil s ním a odporučil Národnej rade Slovenskej republiky 1. zobrať na vedomie návrh vojenského zastúpenia Slovenskej republiky pri orgánoch NATO/EÚ, národných podporných prvkov pri vojenských veliteľstvách NATO a vo vojenských štruktúrach NATO/EÚ, 2. podľa čl. 86 písm. k) Ústavy Slovenskej republiky vysloviť súhlas s vyslaním príslušníkov Ozbrojených síl Slovenskej republiky do orgánov vojenského zastúpenia Slovenskej republiky pri NATO/EÚ a do vojenských štruktúr NATO/EÚ. Výbor Národnej rady Slovenskej republiky pre obranu a bezpečnosť odporúča Národnej rade Slovenskej republiky prijať návrh uznesenia, ktorý je súčasťou tejto správy. Pán podpredseda, ďakujem. Prosím, otvorte rozpravu k tomuto bodu programu.
Grendel, Gábor, podpredseda NR SR (2020-11-04):
V rozprave teraz vystúpi pán poslanec Richard Vašečka.
Šeliga, Juraj, podpredseda NR SR (2020-04-22):
Ďakujem. Pán poslanec Kočiš.
P. Paška, predseda NR SR: (2007-03-27):
(Hlasovanie.) 143 prítomných, 64 za, 62 proti, 16 sa zdržali, 1 nehlasoval. Neschválili sme uvedený bod zo spoločnej správy.
Jurinová, Erika, podpredsedníčka NR SR (2012-09-25):
O slovo požiadala pani navrhovateľka, nech sa páči.
Dostál, Ondrej, poslanec NR SR (2017-11-30):
Pani poslankyňa Remišová, súhlasím s tou kritikou, súhlasím s tým tvrdením, že sa návrhom oslabuje postavenie komisií ako poradných orgánov. Oslabuje sa postavenie obecnej rady. Tam by som teda doplnil, že ide o, o to, že dnes starosta, keď nepodpíše uznesenie, tak má povinnosť pred tým, ako sa rozhodne nepodpísať uznesenie a tým pozastaviť jeho účinnosť, má povinnosť prerokovať toto rozhodnutie v obecnej rade. Názor obecnej rady nie je pre neho záväzný a naozaj častokrát je to len, len formalita. Keď ale ministerstvo navrhlo, aby sa to úplne vypustilo zo zákona, keďže je to len formalita, my sme v rámci pripomienkového konania v rámci hromadnej pripomienky iniciovanej ZOMOS-om dali návrh, aby mal starosta povinnosť, ak nepodpíše uznesenie, tak aby mal povinnosť informovať o tom všetkých poslancov, aby mal povinnosť to zverejniť, vrátane dôvodov, pre ktoré, pre ktoré to uznesenie nepodpísal. Teda miera informovanosti poslancov a verejnosti o tom, prečo starosta nepodpísal nejaké uznesenie zastupiteľstva, by sa zvýšila. Samozrejme, ministerstvo vnútra túto našu pripomienku ignorovalo. Nebude sa zvyšovať miera informovanosti poslancov, nebude sa zvyšovať miera informovanosti verejnosti, nebude musieť starosta podrobnejšie zdôvodňovať, prečo, prečo nejaké uznesenie zastupiteľstva nepodpísal a dokonca ho ani nebude musieť prerokovať v obecnej rade. Pekný obrázok.
Počiatek, Ján, minister dopravy, výstavby a regionálneho rozvoja SR (2013-03-14):
Ďakujem za slovo. Vážená pani predsedajúca, vážené dámy, vážení páni, vážený pán poslanec, nie je mi zrejmé, odkiaľ máte také informácie, pretože ministerstvo dopravy, výstavby a regionálneho rozvoja takýmito nedisponuje. Máme porovnanie údajov poskytnutých českým ministerstvom dopravy a rozpočtovanými výdavkami na opravu a údržby diaľnic, rýchlostných ciest a ciest I. triedy v Slovenskej republike na rok 2013. A v tomto porovnaní výdavky na Slovensku dosahujú v prepočte na kilometer len približne polovičnú hodnotu výdavkov Českej republiky. Predpokladám, že je táto suma určite nižšia ako v Rakúsku a nie štyrikrát vyššia. Ale ak máte takú štatistiku, rád si ju pozriem. Ale veľmi o tom pochybujem, pretože dlhodobo je na Slovensku práve problém, že sa veľmi málo investovalo do cyklickej a pravidelnej údržby a obnovy diaľnic, ale najmä ciest I. triedy, ktoré sú naozaj v žalostnom stave. A v tom sa s vami úplne zhodnem. A myslím si, že to je jasné každému. Problém však je ten, že je to história, ktorá netrvá, samozrejme, rok ale desiatky rokov alebo veľa rokov minimálne. A dá sa presne pozrieť, koľko prostriedkov išlo do pravidelnej údržby ciest I. triedy. Hovoríme najmä a cestách I. triedy za posledné obdobie. V tomto roku je v rozpočte Slovenskej správy ciest plánovaných na ich opravu a údržbu 32 500 000 eur čo je asi polovička potrebnej sumy, ktorá by zabezpečila sanáciu tohto stavu a nejakú udržateľnosť. Čiže zhruba 60 miliónov až 70 miliónov eur by bolo treba každoročne investovať do pravidelnej údržby ciest I. triedy. Problém je však ten, že prostriedky štátneho rozpočtu sú limitované. A je jasné, že aj v strednodobom pohľade limitované budú. Takže preto je momentálne nevyhnutné využiť historickú šancu, ktorú Slovensko má v podobe eurofondov. A snažíme sa ju aj naplno využiť. Ešte v tomto volebnom období plánujeme zmodernizovať viac ako tisíc kilometrov ciest I. triedy a zvýšiť tak, samozrejme, bezpečnosť cestnej premávky. Ďakujem za slovo, skončil som.
Suja, Miroslav, poslanec NR SR (2021-06-22):
Ďakujem za slovo, pán predsedajúci. Ako súhlasím s predrečníkom pánom poslancom Krošlákom, že budú tieto psy môcť byť označené ako nebezpečné psy, a neviem ešte presne ten systém, či budú môcť nebezpečné psy byť označené až vtedy, keď niekoho napadnú, ale... alebo pohryzú, alebo už odľa, podľa toho, že majiteľ určí, že majú takú povahu, že toto by sa mohlo nejako upresniť. A takisto súhlasím, aj predtým čo povedali páni predrečníci, že niekto na tých lazoch sa ani nedozvie (povedané so smiechom), že takýto zákon je, že tam by... A im je jedno, či dávate štyri roky alebo päť rokov, nedozvedia sa to. A ja si myslím, že tam by mala byť aj nejaká osveta v rámci samospráv, že nejako vyzvať, prípadne samosprávy majú na to možnosti, aby obišli cez všetky tie laznícke osídlenia, a priamo s majiteľmi, aby ich nezaťažovali, že chodiť niekde na úrady, a priamo na mieste označiť psa agresívny – neagresívny a dať to potvrdenie, lebo ak to naháme na tých ľudí, že majú niekde chodiť, vieme, ako to je, každý sa na to vykašle a ja si myslím, že tento zákon sa minie úplne účinku. Dúfam, že to aspoň pomôže v niektorých častiach alebo v niektorých tých, akoby som to povedal, osadách, lebo vidíme sami, že tam je to, tento problém najpálčivejší, že tam dochádza k najväčšiemu tomu týraniu tých zvierat, a ja si myslím, že ak to nezačneme riešiť z tejto strany alebo z tejto od konca, dá sa povedať, od týchto osád, tak tento zákon bude bezzubý a nedosiahneme absolútne nič. Ale aká tam bude vymožiteľnosť, kto tam bude chodiť, ja si to vôbec neviem predstaviť. Preto stále sa bojím, že tento zákon bude bezzubý.
Hrnčiar, Andrej, podpredseda NR SR (2017-03-28):
Končím možnosť nahlásiť sa s faktickými poznámkami. Štyri faktické poznámky na vystúpenie pána poslanca. Nech sa páči, pani poslankyňa Grausová.
Danko, Andrej, predseda NR SR (2017-06-14):
Ďakujem, pán poslanec. Faktická pani poslankyňa Jurinová. Uzatváram možnosť prihlásenia s faktickými. Nech sa páči, pani poslankyňa.
Danko, Andrej, podpredseda NR SR (2024-06-13):
Prerušujem rokovanie o tomtom bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 250/2012 o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 213, spoločná správa výborov má tlač 213a. Prosím podpredsedníčku vlády a ministerku hospodárstva Sakovú, aby vládny návrh zákona odôvodnila. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 213.)
Kazda, Radovan, poslanec NR SR (2020-06-05):
Ďakujem. Vážený pán predsedajúci, vážené panie poslankyne, vážení páni poslanci, vážený pán minister, predseda Národnej rady Slovenskej republiky rozhodnutím č. 116 zo 4. júna 2020 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a o doplnení zákona č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení zákona č. 92/2020 (tlač č. 123), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej schôdzi, 14. schôdzi dnes dňa 5. júna 2020. Uznesením č. 25 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutoční na 8. schôdzi Národnej rady. Vážený pán predsedajúci, otvorte, prosím, rozpravu.
P. Paška, predseda NR SR: (2010-03-02):
Vrátim sa tri roky dozadu, kedy jedna z mojich ambícií na pôde Komisie pre ústavu bola aj riešenie presunu kompetencií, bola pripravená novela, ktorá prešla aj cez opozičné kluby. Samozrejme, nie celkom oficiálne. Jedna z ťažiskových vecí, ktorú sme potrebovali z hľadiska mechanizmov upraviť, bola vzťahy Európska únia a niektoré náležitosti a inštitucionalizácia fungovania súdov. A jeden z problémov, ktorý mala táto novela riešiť, bol aj presun kompetencie rozhodovania volebnej sťažnosti na príslušný všeobecný súd, čím by Ústavnému súdu zostal naozaj, zostala kompetencia riešiť parlamentné voľby a prezidentské voľby. Kde potom to, čo hovoril aj pán podpredseda Národnej rady, a to lehoty na správne konanie by pravdepodobne boli súčasťou uceleného balíka riešenia niektorých agend z príslušných súdov. Je škoda, že sa tak nestalo. Mohli sme mať o jeden problém menej. Ďakujem.
Ďuriš Nicholsonová, Lucia, podpredsedníčka NR SR (2019-03-28):
Pán polanec Soboňa.
Sárközy, Irén, poslankyňa NR SR (2019-03-27):
Ďakujem pekne, pán predseda, prosím vás, dajte hlasovať o tom, že Národná rada prerokuje vládny návrh zákona v druhom čítaní.
Jurinová, Erika, podpredsedníčka NR SR (2014-06-03):
Pán poslanec Mikloško.
A. Belousovová, podpredsedníčka NR SR: (2008-07-03):
Ďalej v rozprave vystúpi pán poslanec Pelegrini, po ňom sa pripraví pán poslanec Kuruc.
Paška, Pavol, predseda NR SR (2012-12-05):
Hlasujeme. (Hlasovanie.) 137 prítomných, 109 za, 28 sa zdržalo. Návrh sme schválili.
Sulík, Richard, predseda NR SR (2010-12-01):
Prosím, hlasujte teraz. (Hlasovanie.) Prítomných 148 poslancov, hlasovalo 79 za, 65 proti, 3 sa zdržali, 1 nehlasoval. Konštatujem, že Národná rada schválila vládny návrh novely zákona č. 595/2003 Z. z. o dani z príjmov a zákona č. 283/2002 Z. z. o cestovných náhradách. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, tlač 95. Spoločnou spravodajkyňou je členka výboru pre financie a rozpočet poslankyňa Zuzana Aštaryová. Prosím, uveďte hlasovanie. (Rokovanie o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov , tlač 95.)
Stohlová, Tamara, poslankyňa NR SR (2024-01-08):
Super. Ďakujem veľmi pekne, pán predsedajúci. Teda budem pokračovať tými konkrétnymi ľuďmi, ktorým by veľmi výrazne prospela tá zmena, ktorá sa, o ktorej tu diskutujeme. Tibor Gašpar je obžalovaný v kauze Očistec zo založenia zločineckej skupiny, kde mu stále hrozí 5 až 10 rokov. No v prípade korupcie mu namiesto 10 až 15 rokov hrozí, by mu po novom hrozilo 4 až 10 rokov. Dušan Kováčik je odsúdený na 8 rokov za prijatie úplatku, by mu hrozilo 5 až 12 rokov. Po novom to bude 3 až 8 rokov. V kauze Očistec je obžalovaný zo založenia zločineckej skupiny, kde sa sadzby nemenia. Naďalej mu hrozí 5 až 10 rokov. Sadzby sa nemenia ani pri zneužití právomoci verejného činiteľa, ostáva 2 až 5 rokov. Peter Košč – za podplácanie mu hrozila sadzba 2 až 5 rokov teraz to bude 6 mesiacov až 3 roky, čo s veľkou pravdepodobnosťou znamená podmienku. Ďalej. Norbert Bödör – za legalizáciu výnosov z trestnej činnosti v kauze Dobytkár mu hrozila sadzba 7 až 12 rokov, po novom to bude 2 až 8 rokov. Čiže môže vyviaznuť takisto s podmienkou. Ďalej. Martin Kvietik v kauze Dobytkár mu hrozil trest od 10 do 15 rokov. Po novom to bude 4 až 10 rokov. Peter Kažimír – obžalovaný je za podplácanie, za čo mu hrozil trest 2 až 5 rokov, čo znamenalo, že mohol vyviaznuť s podmienkou. Po novom mu hrozí šesť až... 6 mesiacov až 3 roky, čím by sa šanca na podmienku výrazne zvýšila. Miroslav Výboh – obžalovaný je za prijatie úplatku 150-tisíc eur, hrozilo, by mu 10 až 15 rokov. Po novom to bude 1 až 5 rokov, takže môže takisto vyviaznuť s podmienkou. Jozef Brhel – v kauze Mýtnik je obžalovaný za legalizáciu výnosov z trestnej činnosti, kde sa mení sadzba zo 7 až 12 rokov na 2 až 8 rokov. Viac nestíham, tak aspoň spomeniem pánov Marián Kučerka a Ján Kaľavský, ktorým by to tiež výrazne pomohlo. Názor si urobte sami.
P. Paška, predseda NR SR: (2007-10-19):
(Hlasovanie.) 135 prítomných, 132 za, 3 sa zdržali. Konštatujem, že sme pridelili návrh zákona výborom a určili lehoty na jeho prerokovanie. Teraz pán poslanec Bačík bude uvádzať v prvom čítaní hlasovanie... (Reakcia z pléna.) Pán poslanec, procedurálny návrh máte počas hlasovania? (Odpoveď z pléna.) Dobre, zapnite pána poslanca, určite nám oznámi pán poslanec niečo veľmi vážne. (Smiech v sále.)
Hrnčiar, Andrej, podpredseda NR SR (2019-09-13):
Prerušujem... (Reakcie z pléna.) Prerušujem rokovanie mimoriadnej schôdze. Budeme pokračovať v utorok o deviatej hodine hlasovaním. (Reakcia z pléna.) Áno, o deviatej. Musíte tu, všetkých 76 opozičných poslancov tu musí byť. (Reakcie z pléna.) No ak chcete odvolať vládu, tak musíte mať 76. (Reakcia z pléna: „Ani vy nemáte 76.“ ) Necháme sa prekvapiť. (Reakcie z pléna.) (Prerušenie rokovania o 23.30 hodine.)
Grendel, Gábor, podpredseda NR SR (2020-11-03):
Ďakujem pekne, pán podpredseda. Dve faktické poznámky na vaše vystúpenie. Končím možnosť prihlásiť sa s faktickými poznámkami. Pán poslanec Dobeš ako prvý.
Grendel, Gábor, podpredseda NR SR (2022-02-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Pán poslanec Sloboda ako navrhovateľ, ako jediný sa hlási. Končím možnosť prihlásiť sa ústne do rozpravy. Nech sa páči, pán poslanec.
Blanár, Juraj, podpredseda NR SR (2021-03-16):
Ďakujem, pán minister, nech sa páči, zaujmite miesto na pozícii predkladateľa. Teraz udeľujem slovo pánovi poslancovi Jánovi Krošlákovi, ktorý je spravodajcom z výboru pre pôdohospodárstvo a životné prostredie, aby informoval Národnú radu o výsledkoch rokovania výborov a aby zdôvodnil návrh a stanovisko gestorského výboru. Nech sa páči, máte slovo.
P. Paška, predseda NR SR: (2007-09-04):
Nech sa páči, pani poslankyňa Tóthová, faktická poznámka.
Osuský, Peter, poslanec NR SR (2015-12-03):
Ďakujem pekne, pán predsedajúci. No tá predstava, že by spoločnosť mala presvedčiť vládu, aby plnila vlastné vízie a zámery, je pomerne avantgardná a pripomína mi to situáciu, že si manželia sľúbia vernosť, ale potom by mal jeden partner presvedčiť druhého partnera, že mu skutočne na tej vernosti záleží. Musím povedať, že je zvláštne, že hovoríme tuná o presviedčaní spoločnosťou a ja som kritický k skutočnému záujmu spoločnosti o vzdelávanie svojich detí. Myslím, že má veľké rezervy. Ale tu leží predo mnou návrh mojej novely, ktorú sme včera neprijali, ktorá chcela vrátiť spoločnosti, v tomto prípade reprezentovanej rodičmi ako členmi rád škôl, istú ingerenciu do toho, aký by mali mať záujem o dobre formovanú školu. Ja som zažil v Starom meste školu, ktorá má deti z nie celkom radostného „milie“, ale jej riaditeľka, obdivuhodná osoba, dokázala zo školy na Jelenej vykresať veľmi dobré učilište a očividne by mala aj podporu rodičov a nemyslím si, že by sme mali tým rodičom vziať právo hodnotiť prácu tej riaditeľky. Inak pokiaľ ide o to presvedčovanie, neodpustím si trošku sarkastický komentár, že odhliadnuc od naplánovaných zámerov vlády mám pocit, že si tento jej pokyn presvedčiť ma, že ozaj to chcete, osvojili teraz zdravotné sestry. A želám im, aby úspešne presviedčali vládu.
Šimečka, Michal, podpredseda NR SR (2024-05-14):
Ďakujem veľmi pekne. Dve faktické poznámky, ako prvá pani poslankyňa Vaľová, nech sa páči.
P. Paška, predseda NR SR: (2009-10-21):
Spravodajcom je predseda výboru pre financie, rozpočet a menu pán poslanec Burian.
T. Cabaj, podpredseda NR SR: (2009-06-16):
Nech sa páči, slovo má pán predseda výboru Milan Urbáni, pripraví sa Štefan Kužma.
Laššáková, Jana, podpredsedníčka NR SR (2013-12-03):
Prosím, prezentujme sa a hlasujeme. (Hlasovanie.) Prítomných 138 poslancov, za návrh 80 poslancov, proti 16, zdržalo sa 42. Konštatujem, že sme navrhované uznesenie schválili. Pristúpime k hlasovaniu v druhom čítaní o vládnom návrhu zákona, ktorým sa dopĺňa zákon č. 120/1993 Z. z. o platových pomeroch niektorých ústavných činiteľov, ktorý prerokúvame v skrátenom legislatívnom konaní (tlač 781). Poprosím spoločného spravodajcu z výboru pre financie a rozpočet, poslanca Vladimíra Petráša, aby hlasovanie uvádzal. Nech sa páči, pán poslanec. (Hlasovanie o vládnom návrhu zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony , tlač 781.)
Mihál, Jozef, poslanec NR SR (2012-10-23):
Ďakujem pekne. Richard, no, nevieme si predstaviť, čo sa bude diať po Novom roku. No, vieme si trošku predstaviť, ja si to predstaviť viem. Chodím dosť medzi ľudí a rozprávam im o tom, aké zmeny sa chystajú vo všetkých sférach toho zvyšovania daní, odvodov a ľudia sa nestíhajú chytať za hlavu, že čo sa všetko na nich chystá, čo všetko sa bude negatívnym spôsobom meniť, a nebude to doslova ničím kompenzované. Čiže časť podnikateľov to uvažuje úplne zabaliť, tí najväčší pesimisti, časť podnikateľov sa uvažuje doslova a do písmena presťahovať zo Slovenska niekde preč, časť podnikateľov sa chystá prepúšťať. Stačí si otvoriť noviny, tie správy nájdete aj vy. A časť podnikateľov sa chystá preniesť tieto vyššie dane, odvody do svojich cien. To znamená, nech sa nikto nečuduje, keď po Novom roku zrazu pomaly, ale isto začnú rásť ceny. A to si potom odnesú naozaj úplne všetci, aj rodiny s malými deťmi, aj dôchodcovia, či starobní, invalidní, jednoducho úplne všetci. A keby som použil matematiku premiéra Fica, 4 % zvýšenie dane z príjmov, 4 % zvýšenie podielov na zisku zdravotného poistenia a 50-percentné zvýšenie odvodov pre živnostníkov, tak by som vyhlásil, že ceny na Slovensku stúpnu o 58 percent.
Počiatek, Ján, poslanec NR SR (2011-05-27):
Ďakujem za slovo. Vážený pán predsedajúci, vážené dámy, vážení páni, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 355), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 18. schôdze, čiže dnešnej. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jeho účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporučím, aby po prvé podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. Po druhé v súlade s rozhodnutím predsedu Národnej rady Slovenskej republiky č. 347 z 29. apríla 2011 a podľa § 71 zákona o rokovacom poriadku návrh zákona prerokovali výbory, a to: Výbor Národnej rady pre financie a rozpočet, ústavnoprávny výbor, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet . Zároveň odporúčam, aby výbory uvedený návrh, alebo odporučím, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní. Pán predsedajúci, prosím, otvorte rozpravu k uvedenému návrhu zákona.
Kuriak, Milan, poslanec NR SR (2020-10-20):
Ďakujem za slovo. Pani Cigániková, počas vašej rozpravy som sa za vás pomodlil. Ste naozaj húževnatá žena a bojujete ako levica. Je mi ľúto, že ten váš boj je ale za zlé veci. Je mi ľúto, že tak húževnato bojujete za to, aby sa rodilo čo najmenej detí. Nechápem, prečo tým malým nevinným deťom nechcete dať šancu narodiť sa. Dostali ste ju vy, ja, aj my všetci tu v pléne, za čo patrí veľká vďaka našim rodičom. Verím, že väčšina z nás naberie odvahu a tento zákon podporíme, ktorý pomáha tehotným ženám a matkám. Verím, že aj vďaka modlitbám sa raz obrátite, zmeníte svoje hodnoty a budete bojovať za dobro, za dobré a rozumné veci. Držím vám palce. Ďakujem.
Danko, Andrej, predseda NR SR (2019-09-13):
Na vystúpenie pani poslankyne tri faktické. Uzatváram možnosť prihlásenia. Poslanec Podmanický.
P. Hrušovský, podpredseda NR SR: (2002-02-21):
Neschválili sme pozmeňujúci návrh pod poradovým číslom 1. Teraz budeme hlasovať o pozmeňujúcom návrhu pod poradovým číslom 5, pán spoločný spravodajca, áno? Š. Šlachta, poslanec: Áno.
Paška, Pavol, predseda NR SR (2013-02-12):
Pán poslanec, ja vás poprosím. Ja síce chápem, že ste pod kamerami, ale skúsme nabudúce... (Reakcie z pléna.) Ďakujem. Dámy a páni, poprosím vás. Pán minister. Pán poslanec Kaník, procedurálny. Poprosím niečo, o čom sa dá hlasovať.
P. Hrušovský, predseda NR SR: (2003-09-18):
I. Hopta, poslanec: Predovšetkým sa chcem poďakovať predsedovi parlamentu za jeho úprimné slová. Je vidieť, že nová kultúra v parlamente zapustila hlboké korene. Chcem by som, pán minister, vám predsa len dať doplňujúcu otázku. Po prvé, chcem sa spýtať, tých finančných prostriedkov bude predsa asi o 200 mil. korún menej ako v tomto kalendárnom roku, keď sa kúpilo približne 53 - 54 000 kúpeľných poukazov. Po druhé, chcem sa spýtať, ako zabezpečíte, keď tých kúpeľných poukazov bude menej, aby ich dostali tí, čo ich majú dostať, resp. keď bude určitá spoluúčasť pacienta, ako zabezpečíte pre tých, ktorí budú zo sociálne slabších rodín alebo komunít, aby si dokázali zabezpečiť tú kúpeľnú starostlivosť, resp. ak by ste vo vláde nehlasovali za vyslanie našich jednotiek, nemohli sa tie peniaze použiť účelnejšie?
Grendel, Gábor, poslanec NR SR (2024-05-02):
Ďakujem za slovo. Pán poslanec Szalay, spomenuli ste ten kontrolný deň na ministerstve zdravotníctva. Ono, mňa tieto kontrolné dni Roberta Fica celkom fascinujú, lebo pre laického diváka to môže pôsobiť tak, že on ako predseda vlády akoby nemohol denno-denne komunikovať so svojimi ministrami a sledovať, ako plnia programové vyhlásenie vlády, a potom raz za rok alebo raz za pol roka ich navštívi, aby teda skontroloval, či plnia, alebo neplnia vládny program. No, treba povedať, že je to taká politická marketingová aktivita pre médiá, pre publikum, však v poriadku, aj to patrí k politike. Ale čo mňa na tom kontrolnom dni zaujímalo a som zvedavý, ako ste to vnímali vy, keby ste boli ministrom zdravotníctva a prišiel by na kontrolný deň predseda vlády z inej politickej strany a ten predseda vlády by u vás na ministerstve zdravotníctva vám ako ministrovi by oznámil, že vláda ide postaviť novú nemocnicu, ale nebude to stavať váš rezort, ale tú nemocnicu postaví ministerstvo obrany. No, ja keď som to počul, tak mne to prišlo ako také, prepáčte za výraz, ale také politické poníženie ministerky zdravotníctva, ktoré je zo strany HLAS. A teda prišiel jej predseda vlády zo strany SMER oznámiť, že bude síce na Slovensku nová nemocnica, pekná, pacienti budú spokojní, budú tam moderné zariadenia, spokojní lekári, ale nepostaví tú nemocnicu ministerstvo zdravotníctva, ale ministerstvo obrany. Ja by som sa nad sebou dosť zamyslel, keby môj predseda vlády za mnou takto prišiel z inej politickej strany, ale možno to vnímam zle, nevenujem sa zdravotníctvu, tak som zvedavý na váš názor.
Kollár, Boris, predseda NR SR (2020-04-22):
Vážené pani poslankyne, vážení páni poslanci, otváram druhý rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Miroslav Urban a zároveň o ospravedlnenie neúčasti z dôvodu práceneschopnosti požiadala pani poslankyňa Mária Šofranko. Pristúpime k druhému čítaniu o vládnom návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 53. Výsledky rokovania výborov sú v tlači 53a. Poprosím ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil. Nech sa páči, pán minister, máte slovo.
P. Hrušovský, predseda NR SR: (2003-12-04):
(Hlasovanie.) 134 prítomných, 2 za návrh, 117 proti, 14 sa zdržalo, 1 nehlasoval. Neschválili sme uvedené body zo spoločnej správy.
Šeliga, Juraj, podpredseda NR SR (2020-11-12):
Ďakujem. Prezentujme sa, prosím, a hlasujme. (Hlasovanie.) Prítomných 101, za 82, proti 1, zdržalo sa 18, hlasovali všetci prítomní. Konštatujem, že tieto body sme schválili.
Hort, Milan, podpredseda NR SR (2011-03-30):
Ďalej s faktickou poznámkou vystúpi pani poslankyňa Edita Pfundtner. Nech sa páči.
Heger, Eduard, poslanec NR SR (2019-02-08):
Veľmi pekne ďakujem, pani predsedajúca, za utíšenie sály. Ďakujem, kolegovia z opozície, za veľmi dobré doplnenie môjho vystúpenia a už len možno by som zareagoval na kolegu Dostála. Ja som zámerne povedal to slovo potrebné, že nie je potrebné, pretože, áno, možné to je, ale tá otázka je, či je to potrebné, a to je na uvážení každého. Ale chcel by som teraz reagovať na pána Tomáša. Áno, je to výsledok politických dohôd, ale s akým úmyslom a s akým motívom, to je to dôležité. Pretože samozrejme, že parlament sa musí dohodnúť na tom, pretože bude voliť. A nejako tie dohody prebiehajú, na to sme zvyknutí. Ale na tie motívy tých dohôd, to, na to zvyknutí nie sme, ani si na to zvykať nechceme, na tie motívy koalície, ktoré vidíme. A ja naozaj vychádzam práve tu z podstaty toho Ústavného súdu a tu by sme mali mať na zreteli tú podstatu Ústavného súdu. Čo Ústavný súd má plniť, nie, čo môže, čo nie je v rozpore s ústavou. Pretože je veľký rozdiel medzi porušením ústavy, resp. neporušením a najlepším naplnením ústavy. Tam je veľká škála. A ak sa pozerám na to, že idem neporušiť ústavu, tak neznamená, že ju idem najlepšie naplniť a toto je úplne kľúč v našej spoločnosti. A my sa musíme odvrátiť od toho, čo je štandard, pretože štandardom začínajú byť mnohé zlé veci. Ale ak chceme pozdvihnúť spoločnosť a chceme naozaj Slovensko viesť do omnoho krajšej a lepšej krajiny, tak nemôžme pozerať na to, čo je štandard, ale musíme pozerať na to, čo je najlepšie a o to najlepšie sa pokúsiť – a o to tu celé ide. To som sa snažil povedať, že vy si, áno, môžte si dovoliť zvoliť aj Roberta Fica na ústavného sudcu, ale je to to najlepšie pre Slovensko? Odráža sa tam ten cit pre občana? Odráža sa tam ten cit pre spravodlivosť? Toto je tá najdôležitejšia otázka, ktorú na vás mám. Ďakujem, kolegovia.
Pčolinský, Peter, podpredseda NR SR (2022-11-09):
Teraz. Ďakujem pekne. Vážené pani poslankyne, vážení páni poslanci, máme ešte jeden bod, ktorý potrebujeme prerokovať a pri... (Reakcie z pléna.) Čo? (Reakcie z pléna.) To je pravda. Pán poslanec, prosím, opravte sa. Ďakujem, ďakujem.
Schlosár, Rastislav, poslanec NR SR (2019-05-16):
Vážené panie poslankyne, vážení páni poslanci, v rozprave vystúpil jeden poslanec, nepodal žiaden procedurálny návrh. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Bugár, Béla, podpredseda NR SR (2016-05-18):
Ďakujem, pán poslanec, za uvedenie týchto asi piatich návrhov. Teraz dávam slovo pánovi poslancovi Matovičovi, aby uviedol za skupinu poslancov návrh pod číslom 102. Nech sa páči.
Ďuriš Nicholsonová, Lucia, podpredsedníčka NR SR (2018-09-18):
S reakciou na faktické poznámky pán poslanec Mizík.
Kiššová, Jana, poslankyňa NR SR (2015-04-17):
Ďakujem pekne za slovo. Pán kolega Mikuš, ty si sa v jednej časti svojho vystúpenia venoval polemike o tom, že či tá cena bola vysoká, či bola nízka, či bola adekvátna a tak ďalej. Ja vôbec nechcem teda vstúpiť do tejto polemiky a pridať sa k nej, len mi to pripomenulo absurditu toho, kvôli čomu tu už druhý deň sedíme. A síce kvôli tomu, že tu kritizujeme člena bývalej vlády za to, že za štát vyrokoval najnižšiu cenu. My tu sedíme kvôli tomu, že človek bývalej vlády za peniaze verejných poplatníkov sa snažil vyrokovať a teda aj vyrokoval najnižšiu cenu. Ako mne sa to zdá tak strašne absurdné, dámy a páni, ja to robím celý život, ja som za každého svojho zamestnávateľa, pre ktorého som pracovala, snažila sa vyrokovať najlepšie ceny. Ja som to robila vo vlastnej firme, ja to robím vo svojej vlastnej domácnosti, ja sa celý život snažím nakupovať za najnižšie ceny a ja na tom nevidím vôbec nič zlé. Ale viete, čo sa mi zdá ďaleko absurdnejšie? Zdá sa mi ďaleko absurdnejšie to, že vláda sa tvári, že ide riešiť problém. Vláda sa tvári, že sem prišla s návrhom riešenia, prišla sem s návrhom zákona a prišla s návrhom, aby sa tento zákon prijal v skrátenom legislatívnom konaní. A my sme ešte ani len nedorokovali to, či sa o tomto zákone bude rokovať v skrátenom legislatívnom konaní, a v tom momente ste prišli vy, páni poslanci, s tým, že toto vôbec nie je dôležité. Vôbec nie je dôležité prijať zákon, ktorý by situáciu riešil, vôbec nie je dôležité prijať ho v skrátenom legislatívnom konaní, ale najdôležitejšie v tomto momente je odvolať člena podpredsedu parlamentu. Toto je pre vás dôležitejšie ako venovať sa tomu, čo je skutočne problém. A z tohto mi je fakt zle. Ďakujem.
Dostál, Ondrej, poslanec NR SR (2020-09-24):
Ďakujem, pán predsedajúci. Máme za sebou síce prerušenú, ale zaujímavú a v prevažnej miere vecnú rozpravu, ktorá ukázala, že aj medzi poslancami zvolenými za stranu Kotlebovci – Ľudová strana Naše Slovensko existujú rôzne názory, aj keď pravdupovediac nečakal by som, že prvýkrát sa ten hodnotový konflikt vnútri tohto subjektu alebo poslancov tohto subjektu prejaví práve v otázke názoru na jedenie psov. Nuž ale stalo sa a chcel by som ako spravodajca oznámiť, že hlasovať o tomto návrhu zákona budeme zajtra o jedenástej v prípade, že sa hlasovať bude. Ak by sa neverejná časť schôdze predĺžila po 11. hodinu a teda zajtra by sa nehlasovalo, tak by sme potom hlasovali až v utorok o jedenástej. Ďakujem.
Laurenčík, Milan, podpredseda NR SR (2020-06-09):
Ďakujem. Posledne prihláseným, písomne prihláseným do rozpravy je pán poslanec Marián Viskupič. Potom dám možnosť prihlásiť sa do rozpravy ústne, tak ak majú poslanci záujem, nech sa páči do sály. Pán poslanec Viskupič, máte slovo.
Hrnčiar, Andrej, podpredseda NR SR (2019-02-18):
Pán poslanec Matovič.
Blaha, Ľuboš, poslanec NR SR (2015-06-25):
Ďakujem. Dovoľte iba pripomenúť, že o dvanástej máme európsky výbor s tým, že vás poprosím o dochvíľnosť, páni kolegovia, príde premiér Fico, ale už o 12.30 musí cestovať do Bruselu na summit o migrácii. Čiže začneme presne o 12.00. Ďakujem.
Vons, Peter, poslanec NR SR (2022-03-22):
Ďakujem, pán predsedajúci. Vážená podpredsedníčka vlády, pani ministerka, kolegovia, kolegyne, predseda Národnej rady Slovenskej republiky rozhodnutím č. 938 z 18. marca 2022 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 949) s tým, že o výsledku prerokovania uvedeného návrhu vlády bude informovať Národnú radu Slovenskej republiky. Predseda výboru zvolal schôdzu výboru k návrhu na skrátené legislatívne konanie na dnešný deň, 22. marca 2022. Výbor pre hospodárske záležitosti o návrhu nerokoval, nakoľko nebol uznášaniaschopný. Predseda výboru ma poveril, aby som predkladal návrhy podľa príslušných ustanovení rokovacieho poriadku Národnej rady Slovenskej republiky. Vážený predseda... pán predsedajúci, dajte, prosím, otvorte, prosím, rozpravu.
Jurinová, Erika, podpredsedníčka NR SR (2013-09-25):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Dávam slovo pánovi poslancovi Jasaňovi, nech sa páči. (Krátka pauza.) Prosím vás, pána poslanca Jasaňa treba zapnúť. Technický problém nejaký nastal. Nech sa páči.
Sólymos, László, podpredseda vlády a minister životného prostredia SR (2018-09-11):
Ďakujem pekne za slovo. Vážený pán predsedajúci, vážená Národná rada, na rokovanie Národnej rady Slovenskej republiky predkladám vládny návrh zákona o poplatkoch za uloženie odpadov a o zmene a doplnení zákona č. 587/2004 
Z. z. o Environmentálnom fonde. Vládny návrh zákona nadväzuje a zároveň nahrádza existujúci zákon č. 17/2004 Z. z. o poplatkoch za uloženie odpadov v znení neskorších predpisov. Predmetom vládneho návrhu zákona je vymedzenie poplatkovej povinnosti, stanovenie výpočtu poplatkov za uloženie odpadov na skládku odpadov na odkalisko. Hlavná zmena novej právnej úpravy spočíva predovšetkým v ustanovení Environmentálneho fondu ako subjektu, ktorému prevádzkovatelia skládok odpadov a prevádzkovatelia odkalísk budú odvádzať príjmy z poplatkov za uloženie odpadov na skládku odpadov alebo na odkalisko. Nastavuje sa mechanizmus prerozdeľovania týchto príjmov obciam, na území ktorých sa nachádzajú skládky odpadov alebo odkaliská, ďalej obciam, ktoré budú spĺňať zákonom ustanovené podmienky a podnikateľským subjektom. Návrhom zákona sa zároveň mení a dopĺňa zákon o Environmentálnom fonde, konkrétne v oblasti použitia príjmov z poplatkov za uloženie odpadu na skládku odpadov alebo odkalisko. Pôvodne návrh zákona upravoval aj sadzby za uloženie jednotlivých druhov odpadu na skládky odpadov alebo na odkalisko, ako aj sadzby pre výpočet príjmov z týchto poplatkov pre obec, na území ktorých sa skládky odpadov a odkaliska nachádzajú. Z dôvodu flexibility potrebných zmien v nastavení mechanizmu prerozdeľovania príjmov z poplatkov na uloženie odpadov boli v rámci legislatívneho procesu tieto sadzby a relevantné ustanovenie odčlenené z návrhu zákona a sú predmetom nariadenia vlády Slovenskej republiky. Nariadením vlády sa ustanovuje výška sadzieb poplatkov za uloženie odpadov a podrobnosti súvisiace 
s prerozdeľovaním príjmov z poplatkov za uloženie odpadov. Návrh tohto nariadenia je predložený do legislatívneho konania ako samostatný materiál. Účelom vládneho návrhu zákona je znevýhodnenie skládkovania odpadov, ktoré je posledné v hierarchii odpadového hospodárstva, vytvorenie motivačného faktora pre triedený zber komunálnych odpadov a zvýšenie recyklácie komunálnych odpadov. Vládny návrh zákona je v súlade s právom Európskej únie, s Ústavou Slovenskej republiky a s ostatnými zákonmi, ako aj s medzinárodnými zmluvami. Vážený pán predsedajúci, vážené pani poslankyne, vážení páni poslanci, verím, že predložený vládny návrh zákona podporíte. Ďakujem pekne.
Hort, Milan, podpredseda NR SR (2011-07-01):
Ďakujem. Reagovať bude teraz na faktické poznámky podpredseda vlády a minister financií. Poprosím, zapnite mu z miesta mikrofón.
Madej, Róbert, poslanec NR SR (2014-11-27):
Ďakujem pekne. Rád by som pripomenul rokovanie, schôdzu ústavnoprávneho výboru o 12.15 dnes. Ďakujem pekne.